По својим тактичким карактеристикама, прве три офанзиве би се грубо могле сврстати у једну категорију, коју карактерише линеарно потискивање устаничких одреда и поновна окупација слободне територије, чиме се устаници лишавају базе. Четврта, а нарочито Пета офанзива представљају фазу за себе. Њу карактерише масовније, али и сврсисходније ангажовање снага са знатно сложенијим и разрађенијим тактичким поступцима. Шеста офанзива представља пуну ескалацију масовног партизанског рата са обострано широко примењиваним маневрима, контраманеврима и сударима крупних борбених групација.